देश के विभिन्न खेल संघ जो सरकार के अधीन हैं, सभी में कॉरपोरेटर और नेताओं का हस्तक्षेप है. हर संघ में वे बड़े पदों पर काबिज हैं. खेल संघ के अंदर आर्थिक धांधली के आरोप उन पर अदालतों में चल रहे हैं. भारतीय ओलंपिक संघ (आईओए) में भ्रष्टाचार किसी से छिपा नहीं. कहते हैं कि बीसीसीआई को भ्रष्टाचार का रोग लगा है, पर रोग तो वो भी है कि छह सालों से अब तक खेल मंत्रालय स्पोर्टस कोड अपने अधीन खेल संघों में लागू नहीं करा पाया. क्योंकि खेल संघ करना नहीं चाहते, उनके पदाधिकारियों के निहित स्वार्थ इसके आड़े आ रहे हैं. देश के आधे से ज्यादा खेल संघ इसी के चलते भंग पड़े हैं.